Diari Oficial de la Generalitat Valenciana


Sumari del DOGV 4382, del 20-11-2002 (2002/12717)

ORDE de 5 de novembre de 2002, de la Conselleria de Cultura i Educació, per la qual es modifica l'import global màxim de les subvencions destinades a federacions esportives, clubs esportius, universitats públiques, ajuntaments i organismes autònoms municipals per a l'organització d'esdeveniments esportius especials durant l'any 2002, establit en l'Orde de 15 de novembre de 2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12678


Data del document
:   05-11-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ajuda pública
    * administració local
    * esport
    * espectacle esportiu
    * organització esportiva
    * suport econòmic

ORDE de 5 de novembre de 2002, de la Conselleria de Cultura i Educació, per la qual es modifica l'import global màxim de les subvencions destinades a federacions esportives, clubs esportius, universitats públiques, ajuntaments i organismes autònoms municipals per a l'organització d'esdeveniments esportius especials durant l'any 2002, establit en l'Orde de 15 de novembre de 2001. [2002/12790]
  
Per mitjà de l'Orde de 15 de novembre del 2001, de la Conselleria de Cultura i Educació, es convocaven les subvencions destinades a federacions esportives, clubs esportius, universitats públiques, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2002, i s'aprovaven les bases reguladores de la concessió d'estes (DOGV núm. 4152, de 20/12/2001).
  
En la disposició segona de la citada orde s'establia l'import global màxim de quatre-cents seixanta-dos mil set-cents huitanta euros (462.780 euros), a càrrec de l'aplicació pressupostària 29.38.543.28 4, línia de subvenció T2142000, dels pressupostos de la Generalitat Valenciana per a l'any 2002.
  
Donada la quantitat d'esdeveniments esportius especials que complixen els requisits establits en l'Orde de 15 de novembre del 2001 citada i les necessitats econòmiques plantejades per estos, resulta aconsellable ampliar la dotació econòmica i obrir un nou termini de presentació d'instàncies.
  
Així, per mitjà d'una modificació pressupostària s'ha incrementat la dotació de la línia de subvenció que finança la convocatòria en un import de 180.304 euros.
  
En virtut d'això, en ús de les competències en matèria d'esport assignades a la Conselleria de Cultura i Educació pel Decret 7/2002, de 25 de juliol, del president de la Generalitat Valenciana, i de conformitat amb el que disposa l'article 35 de la Llei 5/83, de 30 de desembre, de Govern Valencià,
  
ORDENE
  
Primer
  
Modificar l'apartat segon de l'Orde de 15 de novembre del 2001, de la Conselleria de Cultura i Educació, per la qual es convocaven les subvencions destinades a federacions esportives, clubs esportius, universitats públiques, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2002, i s'aprovaven les bases reguladores de la concessió d'estes, incrementant l'import global màxim en cent huitanta mil tres-cents quatre euros (180.304), a càrrec de la línia T2142000 del pressupost de la Generalitat Valenciana per al 2002, la quantia total del qual s'establix en sis-cents quaranta-tres mil huitanta-quatre euros (643.084). A càrrec d'esta hauran d'atendre's tant les sol·licituds presentades en aplicació de l'Orde de 15 de novembre del 2001 citada com les que tinguen entrada en el nou termini de presentació.
  
Segon
  
Els beneficiaris de subvencions a l'empara de l'Orde de 15 de novembre del 2001, podran ser adjudicataris d'una ajuda major, sense necessitat de presentar una nova sol·licitud.
  
Tercer
  
Obrir un nou termini de presentació d'instàncies de set dies naturals, a comptar a partir del sendemà de la publicació d'esta orde en el DOGV. Les instàncies s'ajustaran al model que figura com a annex II de l'Ordre de 15 de novembre de 2001, de la Conselleria de Cultura i Educació i s'acompanyaran de la documentació a què es referix la base tercera de la mateixa orde.
  
Quart
  
Les sol·licituds d'ajuda que s'hagueren presentat, acollint-se a l'Orde de 15 de novembre de 2001, fora de termini, podran presentar-se de nou en els termes establits en la disposició anterior.
  
Quint
  
En tot el que no modifica la present orde, seguirà vigent l'Orde de 15 de novembre del 2001.
  
DISPOSICIÓ FINAL
  
Única
  
La present orde entrarà en vigor el dia de la seua publicació en el Diari Oficial de la Generalitat Valenciana.
  
De conformitat amb el que establixen els art.107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà de plantejar-se davant de Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 5 de novembre de 2002
  
El conseller de Cultura i Educació
  
MANUEL TARANCÓN FANDOS